Nariadenie Komisie (ES) č. 2495/2001
z 19. decembra 2001,
ktorým sa mení a dopĺňa nariadenie Rady (ES) č. 2406/96 ustanovujúce spoločné trhové normy pre niektoré produkty rybolovu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhu s produktmi rybolovu a akvakultúry [1], najmä na jeho článok 2 (3),
keďže:
(1) Nariadenie Rady (ES) č. 2406/96 [2] naposledy zmenené a doplnené nariadením (ES) č. 2578/2000 [3] zaviedlo najmä novú stupnicu veľkostných kategórií pre slede druhu Clupea harengus. V prípade baltických sleďov táto stupnica ustanovuje jednu osobitnú veľkosť pre produkty vylovené a vyložené na sever od 59o 30′a jednu osobitnú veľkosť pre produkty vylovené a vyložené na juh od 59o 30′.
(2) Osobitná veľkosť pre baltické slede vylovené a vyložené na sever od 59o 30′už nespĺňa skutočné požiadavky trhu v tejto oblasti a mal by byť definovaný väčší počet veľkostných kategórií.
(3) V priebehu posledných 15 rokov sa priemerná hmotnosť a dĺžka sleďov v hlavnej panve Baltického mora v skutočnosti značne zmenšila. V dôsledku toho tvorí severný typ sleďa (malé rozmery, ale pokročilý vek) podstatnú časť zásob a úlovkov v hlavnej panve. Medzinárodná Komisia pre rybolov v Baltickom mori (IBSFC) nestanovila minimálnu veľkosť baltických sleďov.
(4) Preto by sa malo prijať opatrenie zamerané na predaj týchto sleďov, ktoré spočíva v tom, že sa stanoví väčší počet veľkostných kategórií.
(5) Z toho dôvodu by sa mali upraviť hodnoty veľkostí platné v súčasnosti v severnej časti Baltického mora. Táto úprava bude znamenať zmenu spoločných trhových noriem ustanovených v článku 2 (3) nariadenia (ES) č. 104/2000.
(6) Opatrenia ustanovené v tomto nariadení sú v súlade so stanoviskom Riadiaceho výboru pre produkty rybolovu,
PRIJALA TOTO NARIADENIE:
Článok 1
Veľkostné kategórie uvedené v prílohe II k nariadeniu (ES) č. 2406/96 platné pre baltické slede (Clupea harengus) vylovené a vyložené na sever od 59o 30′sa týmto menia v súlade s prílohou k tomuto nariadeniu.
Článok 2
Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev.
Bude sa uplatňovať od 1. januára 2002.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 19. decembra 2001